ફૉક્સ સ્ટાર સ્ટુડિયોઝ બૉલીવુડ ફિલ્મ નિર્માતા અનુરાગ કશ્યપની નવી ફિલ્મ બૉમ્બે વેલ્વેટનું સહ - નિર્માણ કરશે . અનુરાગની નિર્માણ કમ્પની ફૅંટમ ફિલ્મ્સ પણ તેની સહ - નિર્માતા છે , જ્યારે અનુરાગ તેનું દિગ્દર્શન કરશે . રણબીર કપૂર તથા અનુષ્કા શર્માની મુખ્ય ભૂમિકા ધરાવતી આ ફિલ્મ 50 - 70ના દાયકાઓના મુંબઈ પર આધારિત છે . ફિલ્મ દર્શાવશે કે કઈ રીતે આ શહેર એક મહાનગરમાં તબ્દીલ થાય છે . ફૉક્સ સ્ટાર સ્ટુડિયોઝ ઇન્ડિયાના સીઈઓ વિજય સિંહે એક નિવેદનમાં જણાવ્યું - અમે અનુરાગ કશ્યપના દિગ્દર્શન હેઠળ બનતી તેમની ફિલ્મ બૉમ્બે વેલ્વેટ સાથે જોડાઈ ખુશ છીએ . અનુષ્કા શર્મા તથા રણબીર કપૂર મુખ્ય ભૂમિકામાં હોવાથી આ ફિલ્મ સિનેમાની સફરને અનોખી બનાવશે . ફૅંટમ ફિલ્મ્સના અધિકારીઓ પણ આ સહકાર અંગે ઉત્સાહિત છે . ફૅંટમ ફિલ્મ્સના અધિકારી વિકાસ બહલે જણાવ્યું - અમે ફૉક્સ સ્ટાર સાથે કામ કરવાનો ઇંતેજાર કરી રહ્યાં છીએ . બીજી બાજુ અનુરાગ કશ્યપ કહે છે કે તેઓ બૉમ્બે વેલ્વેટ ફિલ્મની વાર્તા ઉપર મુગ્ધ થઈ ગયા હતાં . તાજેતરમાં જ રિલીઝ થયેલી બૉમ્બે ટૉકીઝ ફિલ્મના ચાર દિગ્દર્શકોમાંના એક અનુરાગ કશ્યપે જણાવ્યું - બૉમ્બે વેલ્વેટ મુંબઈ શહેર મહાનગરમાં તબ્દીલ થતા અગાઉના મુંબઈ ઉપર આધારિત પ્રથમ ફિલ્મ છે . તેની વાર્તાએ કાયમ મને મુગ્ધ કરી છે . અમે તેને ચાર વરસથી તૈયાર કરતા હતાં અને હવે હું બહુ ઉત્સાહિત છું કે તે પૂર્ણત્વે તૈયાર છે અમે આ જ વર્ષે તેનું શૂટિંગ શરૂ કરી દઇશું . ફિલ્મ 2014માં ક્રિસમસ દરમિયાન રિલીઝ થશે .